AIŠKINAMASIS RAŠTAS
DĖL savivaldybės tarybos 2026 m. VASARIO 26 d. sprendimo Nr. 1-34 „DĖL PANEVĖŽIO MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2026 METŲ PRIEMONIŲ SĄMATOS PATVIRTINIMO“ pakeitimo

2026 m. rugsėjo 7 d.
Panevėžys

1. Sprendimo projekto tikslai ir uždaviniai: 

Panevėžio miesto savivaldybės taryba 2026 m. vasario 26 d. sprendimu Nr. 1-34 patvirtino Panevėžio miesto savivaldybės aplinkos apsaugos rėmimo specialiosios programos 2026 metų sąmatą (toliau – SAARSP sąmata). SAARSP sąmatoje priemonei „Panevėžio miesto savivaldybės aplinkos monitoringo programai 2027–2032 m. parengti“ buvo skirta 9 000 eurų. Įvykus viešųjų pirkimų procedūroms dėl Panevėžio miesto savivaldybės aplinkos monitoringo programos 2027-2032 metams parengimo paslaugos suteikimo, yra sutaupyta 5 000 eurų.

Įgyvendinant Panevėžio miesto savivaldybės aplinkos monitoringo 2021-2026 m. programą, dirvožemio, požeminio ir paviršinio vandens tyrimai atlikti anksčiau, nei numatyta sutartyje, parengta monitoringo tarpinė ataskaita, kuri reikalinga dėl projekto „Molainių filtracijos laukų ir šalia esančių teritorijų konversija, pritaikant daugiatiksliam naudojimui“ projektavimo. Todėl, SAARSP sąmatos 3.4.5. priemonės „Panevėžio miesto savivaldybės aplinkos monitoringo programai 2027-2032 m. parengti“ sutaupytas lėšas 5 000 eurų siūloma perkelti SAARSP sąmatos 3.4.3. priemonei „Panevėžio miesto savivaldybės aplinkos monitoringo programai 2021-2026 m. įgyvendinti“. 

2. Siūlomos teisinio reguliavimo nuostatos, laukiami rezultatai: 
Skyrus lėšas, bus apmokėta už dirvožemio, požeminio ir paviršinio vandens tyrimus ir tarpinės ataskaitos parengimą. 
3. Lėšų poreikis ir šaltiniai: 
Panevėžio miesto savivaldybės aplinkos monitoringo 2021-2026 m. programai įgyvendinti iš viso skirti 40 780 eurų.
Panevėžio miesto savivaldybės aplinkos monitoringo programai 2027-2032 m. parengti skirti 4000 eurų.
4. Finansavimo šaltiniai: Savivaldybės aplinkos apsaugos rėmimo specialiosios programos lėšos.
5. Sprendimui priimti reikalingi pagrindimai, skaičiavimai ar paaiškinimai:
Bendra Savivaldybės aplinkos apsaugos rėmimo specialiosios programos lėšų suma nesikeičia, bet yra paskirstoma tarp SAARSP sąmatos priemonių.
SAARSP sąmatos 3.4.3. priemonei „Panevėžio miesto savivaldybės aplinkos monitoringo 2021-2026 m. programai įgyvendinti“ vietoj skirtų 35 780 eurų, siūloma skirti 40 780 eurų. Toje lėšų sumoje:
· Aplinkos oro monitoringui vykdyti – 16 940,00 eurai;
· Aplinkos triukšmo monitoringui vykdyti – 4 840,00 eurai;

· Paviršinio vandens, dirvožemio ir požeminio vandens monitoringui vykdyti – 19 000,00 eurų. 
SAARSP sąmatos 3.4.5. priemonei „ Panevėžio miesto savivaldybės aplinkos monitoringo programai 2027-2032 m. parengti vietoj skirtų 9 000 eurų, siūloma skirti 4 000 eurų.
6. Kieno iniciatyva parengtas sprendimo projektas:
Tarybos sprendimo projektas parengtas Panevėžio miesto savivaldybės administracijos iniciatyva.
PRIDEDAMA:
1. Panevėžio miesto savivaldybės aplinkos apsaugos rėmimo specialiosios programos 2026 m. priemonių sąmatos, patvirtintos Panevėžio miesto savivaldybės tarybos 2026 m. vasario 26 d. sprendimu Nr. 1-34 „Dėl Panevėžio miesto savivaldybės aplinkos apsaugos rėmimo specialiosios programos 2026 metų priemonių sąmatos patvirtinimo“, elektroninio dokumento nuorašas, 4 lapai;
2. Panevėžio miesto savivaldybės tarybos 2026 m. birželio 25 d. sprendimo Nr. 1-225 „Dėl Savivaldybės tarybos 2026 m. vasario 26 d. sprendimo Nr. 1-34 „Dėl Panevėžio miesto savivaldybės aplinkos apsaugos rėmimo specialiosios programos 2026 metų priemonių sąmatos patvirtinimo“ pakeitimo“ elektroninio dokumento nuorašas, 2 lapai;

3. Lyginamasis variantas, 2 lapai.

